Reece Oxford

Reece Joel Oxford (s. 16. joulukuuta 1998 Lontoo) on englantilainen jalkapalloilija, joka edustaa saksalaisseura FC Augsburgia. Oikeajalkainen Oxford on pelipaikaltaan ensisijaisesti keskuspuolustaja, mutta hän voi pelata myös puolustavana keskikenttäpelaajana.http://www.transfermarkt.co.uk/reece-oxford/profil/spieler/314295#subnavi

 Ura 
 Seurajoukkueura 
Oxford siirtyi West Ham Unitedin juniorijoukkueeseen Tottenham Hotspurista vuonna 2011. Hän debytoi seuran edustusjoukkueen paidassa heinäkuussa 2015 Eurooppa-liigan karsintaottelussa FC Lusitanosia vastaan. Debyytti Englannin Valioliigassa tapahtui elokuussa 2015 Arsenalia vastaan.http://www.transfermarkt.co.uk/reece-oxford/leistungsdatenverein/spieler/314295

 Maajoukkueura 
Oxford debytoi vuonna 2014 Englannin alle 17-vuotiaiden maajoukkueessa. Hän toimi kapteenina vuoden 2015 EM-kilpailuissa, joissa Englanti oli viides.http://www.transfermarkt.co.uk/reece-oxford/nationalmannschaft/spieler/314295/verein_id/23260 Hän pelasi vuonna 2016 alle 19-vuotiaiden EM-kilpailuissa, joissa Englanti hävisi välierissä Italialle.https://www.transfermarkt.co.uk/reece-oxford/nationalmannschaft/spieler/314295/plus/0/verein_id/21340

 Lähteet 

Luokka:Englantilaiset jalkapalloilijat
Luokka:Vuonna 1998 syntyneet
Luokka:Elävät henkilöt